Румен Ченков
Памет

chitanka.info

На д-р Тота Венкова

Мисля си понякога за тях —

хората от минало далечно.

Безличните превръщат се във прах,

Останалите в нас живеят вечно.

* * *

Човешката памет е жива за тези,

които раздавали себе си.

Тяхното име в забрава не чезне

и ни е близко някак си.

Някога търсим в тях упование,

те ни го дават през времето.

Търсим надежда, мъдрост и знание,

търсим на вярата семето.

И се гордеем, че ги е имало,

свята е тяхната памет.

С тях е богато нашето минало.

Те са ни факел и знаме.

Те заслужават тази награда —

заради тях да ни има.

Вечна да бъде тяхната слава,

а святостта им — неотменима.

2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.